તાપી જિલ્લામાં મળસ્કે શરૃ થયેલા મેઘરાજાની તોફાની સવારીએ સમગ્ર વિસ્તારમાં હાહાકાર મચાવવા સાથે ઉપરવાસમાં ભારે વરસાદને લીધે છેવાડાના પછાત એવા ઉચ્છલ તાલુકાના રંગાવલી નદી કિનારાના રહેણાંક વિસ્તારોને રીતસરના ધમરોળી નાંખ્યા હતા, નિંદ્રા માણતા પરિવારોના ઘરોમાં અચાનક પુરના પાણી ઘુસી જવાથી મુંગા જાનવરોના મોત, સબ સેન્ટર બાબરઘાટમાં પાણી ઘુસતા દવા સહિતના સરસામાનને નુકશાન, રસ્તાઓનું ધોવાણ, ઉભા પાકો નષ્ટ થવા સાથે ઘરવખરી સહિતનો તમામ સરસામાન ભીંજાઇ જતા પરિવારો બેહાલ બની ચુક્યા છે.